Komisijas paziņojums Eiropas Parlamentam, Eiropas Padomei, Eiropas Ekonomikas un Sociālo Lietu Komitejai un Reģionu Komitejai - Paziņojums par daudzgadu Kopienas programmas īstenošanu, lai uzlabotu digitālā satura pieejamību, lietojamību un izmantojamību (programma eContentplus) /* COM/2007/0028 galīgā redakcija */





[pic] | EIROPAS KOPIENU KOMISIJA | Briselē, 29.1.2007 COM(2007) 28 galīgā redakcija KOMISIJAS PAZIŅOJUMS EIROPAS PARLAMENTAM, EIROPAS PADOMEI, EIROPAS EKONOMIKAS UN SOCIĀLO LIETU KOMITEJAI UN REĢIONU KOMITEJAI Paziņojums par daudzgadu Kopienas programmas īstenošanu, lai uzlabotu digitālā satura pieejamību, lietojamību un izmantojamību (programma eContentplus) KOMISIJAS PAZIŅOJUMS EIROPAS PARLAMENTAM, EIROPAS PADOMEI, EIROPAS EKONOMIKAS UN SOCIĀLO LIETU KOMITEJAI UN REĢIONU KOMITEJAI Paziņojums par daudzgadu Kopienas programmas īstenošanu, lai uzlabotu digitālā satura pieejamību, lietojamību un izmantojamību (programma eContentplus ) (Dokuments attiecas uz EEZ) 1. IEVADS Šis paziņojums ir sagatavots atbilstīgi Eiropas Parlamenta un Padomes 2005. gada 9. marta Lēmuma Nr. 456/2005/EK, ar ko izveido daudzgadu Kopienas programmu, lai Eiropā uzlabotu digitālā satura pieejamību, lietošanu un izmantošanu (programma eContentplus ), 5. panta 3. punktā ietvertajai prasībai, ka „Komisija, vēlākais, 2006. gada vidū ziņo Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai par 1. panta 2. punktā minēto darbības virzienu īstenošanu. Šajā sakarā Komisija ziņo par 2007. un 2008. gada līdzekļu apjoma atbilstību finanšu plānam.” Programmas finanšu shēma lēmumā definēta šādi (6. pants). - Finanšu shēma laika posmam no 2005. gada 1. janvāra līdz 2008. gada 31. decembrim ir noteikta 149 miljonu EUR apmērā. - Laika posmam līdz 2006. gada 31. decembrim paredzēti 55,6 miljoni EUR (1. punkts). - Šo summu uzskata par apstiprinātu laika posmam pēc 2006. gada 31. decembra, ja minētajā posmā tā atbilst finanšu plānam, kas ir spēkā laika posmā, kurš sākas 2007. gadā (2. punkts). 2. PROGRAMMAS ECONTENTPLUS MēRķI Eiropas satura nozarei ir būtiska nozīme attiecībā uz attīstību, kuras mērķis ir uz informāciju un zināšanām balstīta sabiedrība un ekonomika. Programma eContentplus uzlabos digitālā satura pieejamību, lietojamību un izmantojamību, atzīstot lielo potenciālu, ko jau tagad Eiropā piedāvā pašreizējais digitālais saturs. Tas veicinās informācijas radīšanu un izplatīšanu Kopienas mērogā. Programma sniedz ieguldījumu Komisijas politikas mērķos, kas paziņoti “i2010 — Eiropas informācijas sabiedrība izaugsmei un nodarbinātībai”, jo īpaši, lai veicinātu „platjoslas saziņu, bagātīgu un dažādu saturu, un digitālos pakalpojumus”. Šim nolūkam programmā pievēršas trim konkrētām sabiedrības interešu jomām. Tajās visā valsts sektorā pieejams īpaši liels datu apjoms. Minētās jomas ir ģeogrāfiskā informācija, izglītojošais saturs un kultūras, zinātniskais un akadēmiskais saturs. Pastāv plašas iespējas ģeogrāfisko jeb telpisko informāciju izmantot veidos, kas ietekmē ikdienu; izmantojot minētos datus, var izstrādāt, piemēram, navigācijas sistēmas, veicināt sabiedriskā transporta pārvaldes sistēmu pilnveidi un īstenot labāku reģiona pārvaldību. Eiropā valdošo situāciju telpiskās informācijas jomā raksturo datu kopu un avotu fragmentēšana, pieejamības pārrāvumi, datu kopu saskaņotības un saderības trūkums dažādos ģeogrāfiskajos mērogos un informācijas savākšanas dublēšanās. Programmai minētajā jomā ir būtiska nozīme, jo tā izveidos labākus digitālās informācijas pieejamības, atkārtotas lietojamības un izmantojamības nosacījumus, uz kuriem pamatojoties visā Eiropā būs iespējams izveidot ražojumus un pakalpojumus ar papildu vērtību. Tīmeklis un repozitoriji jau ir pārpilni ar dažāda veida izglītojošo digitālo saturu. Tomēr daudzi šķēršļi kavē efektīvu minētā satura atkārtotu lietojamību padziļinātiem pedagoģiskiem mērķiem. Piemēram, tehniskie risinājumi tiek izmantoti nesaskaņoti, organizatoriskās un pedagoģiskās sistēmas bieži vien nav piemērotas daudzvalodu un multikulturālas pieejas atbalstam un digitālā satura izmantošanai mācību nolūkos. eContentplus finansēs pasākumus, kas skolām, universitātēm, skolēniem, skolotājiem un visiem, kas iesaistīti izglītošanas procesā, vienkāršos piekļuvi to vajadzībām, valodām un kultūrām atbilstošam izglītojošam saturam, kā arī vienkāršos tā lietošanu. Tas centīsies izveidot vajadzīgās struktūras un nosacījumus Eiropas izglītojošo pasākumu izveidošanai, kas balstīti uz daudzvalodu piekļuvi un kas ir atklāts dažādiem izglītojošiem un akadēmiskiem kontekstiem. Kultūras, zinātnes un akadēmiskā satura jomā programma eContentplus var sniegt ievērojamu ieguldījumu i2010 Digitālo bibliotēku pamatiniciatīvā, kas risina ar digitalizāciju, tiešsaistes pieejamību un Eiropas kultūras un zinātniskā mantojuma saglabāšanu saistītus jautājumus. Komisija paziņojusi, ka līdz 2010. gadam varēs piekļūt un meklēt vismaz 6 miljonus digitālo objektu, izmantojot vienotu Eiropas piekļuves punktu. Programma eContentplus līdzfinansēs projektus, kas atbilst redzējumam par digitālo bibliotēku iniciatīvu, lai nodrošinātu integrētu piekļuvi kultūras un zinātniskajam saturam un lai vienkāršotu to izmantošanu tiešsaistē. Projektiem būs ievērojama papildu vērtība Eiropas mērogā, un to darbības joma būs tādu jautājumu risināšana kā digitalizētu krājumu savietojamība Eiropas kultūras mantojuma iestādēs un daudzvalodu pieeja attiecīgajiem krājumiem. Saskaņā ar programmas lēmumā norādīto finanšu shēmu programmā ietvertās rīcības izstrāde notiek divos posmos. Pirmajos divos gados starpvalstu mērogā izveidos apkopotu un bagātinātu krājumu kopu. Otro divu gadu laikā izveidotais pamats būs jāpaplašina un jāsistematizē, kam vajadzēs vairāk līdzekļu. 3. PROGRAMMAS īSTENOšANAS STATUSS eContentplus īsteno Eiropas Komisija. Dalībvalstis pārstāv eContentplus pārvaldības komiteja. Finansiālo atbalstu nodrošina ar dotācijām un pasūtījumiem. 3.1. Atbilde uz 2005. gada uzaicinājumu iesniegt piedāvājumus Uzaicinājums iesniegt piedāvājumus publicēts 2005. gada 10. septembrī. Reakcija bija ļoti liela: tika saņemti 238 piedāvājumi (skatīt pievienoto pielikumu). Kopsummā finansējums tika pieprasīts 370 miljonu euro apmērā. Vērtētāji 28 piedāvājumus novērtēja ar „izcili” vai „ļoti labi”. Minēto 28 piedāvājumu kopējais pieprasītais finansējums veido EUR 49 131 000. Pieejamais budžets ir EUR 27 900 000. Tādēļ iespējams finansēt tikai 19 no minētajiem piedāvājumiem. Minētie piedāvājumi tika novērtēti saskaņā ar piešķiršanas kritēriju „Ieguldījums uz konkrētu jomu vērstas rīcības mērķu sasniegšanā”, „Pieeja un darba režīms”, „Resursu kvalitāte” un „Valodu un kultūru daudzveidības aspekti”. Ģeogrāfiskās informācijas jomā finansēšanai izvēlējās 3 projektus. Viens no projektiem ir EuroGeoNames (EGN). Tā mērķis ir izveidot savstarpēji savietojamu pakalpojumu, kas oficiālos ģeogrāfiskos nosaukumus saistītu ar integrētu Eiropas mēroga daudzvalodu lietojumprogrammu. Tā kā piedāvājums pārrobežu mērogā apkopo valsts datu bāzēs uzglabātu ģeogrāfisko informāciju, tas pilnīgi risina ar darba programmas mērķiem saistītus jautājumus. Intensīva sadarbība ar augstu novērtētiem ekspertiem un pieredze nodrošinājusi tā spēju nodrošināt augstas kvalitātes sadarbības noteikumus valodu un kultūru daudzveidības kontekstā. Liela atsaucība uz aicinājumu gūta izglītojošā satura jomā — finansējumu saņems 3 projekti. Minētajiem piedāvājumiem ir potenciāls veicināt visas Eiropas izglītojošo pasākumu izveidošanu, īstenojot valodu un kultūru daudzveidības izmantojamību un vienkāršāk pieejama digitālā satura atkārtotu lietojamību izglītošanās nolūkos. Piemēram, projekta CITER ( Creation of a European History Textbook Repository ) mērķis ir izveidot Eiropas vēstures digitālās grāmatas pamatu, koncentrējoties uz vidējo izglītību. Tā kā piedāvājums var ievērojami ietekmēt veidu, kādā tiek izprasta un mācīta vēsture, tas ir Eiropai ļoti nozīmīgs piedāvājums. Tas var palīdzēt pārvarēt valsts plānu koncepcijas, kas balstās uz valsts attīstību, un varētu atbalstīt Eiropas dimensijas izglītības jomā gūtās pieredzes apmaiņas popularizēšanu. Darba plāns ir labi strukturēts, tajā skaidri izklāstīta īstenojamo uzdevumu koncepcija. Partnerattiecības balstās uz lielisku sadarbību un resursiem. Minētā piedāvājuma uzmanības centrā ir valodu un kultūru daudzveidības aspekti. Visvairāk piedāvājumu tika saņemti kultūras un zinātniskā/akadēmiskā satura jomā; finansējumam izvēlējās 8 piedāvājumus. Izvēlētais projekts „Eiropas digitālā bibliotēka” (EDB) veido i2010 pamatiniciatīvas par digitālajām bibliotēkām pamatu, jo tas paplašina Eiropas valstu bibliotēku sadarbības infrastruktūru, pievienojot jaunus partnerus un pašreizējā tīmekļa portālā ( The European Library ) apkopojot vairāk bibliotēku resursu. Tā kā EDB palielinās valsts bibliotēku uzkrājumu atkārtotu izmantojamību pārrobežu mērogā, tai būs ievērojama ietekme Eiropas mērogā. Izcila sadarbība veido vajadzīgo kompetenci. Cits piemērs ir projekts DISMARC ( DIScovering Music ARChives ), kura mērķis ir lietotājiem sniegt iespēju identificēt audio ierakstus, ko uzkrājušas Eiropas galvenās apraides korporācijas, arhīvi un institūti, kas audio formātā uzglabā lielu daļu Eiropas muzikālā mantojuma. Patlaban informācija par minētajiem ierakstiem gandrīz nav publiski pieejama. Konsorciju veido līdzsvarotas prasmes; skaidri raksturoti vadības procesi un sadarbības noteikumi. Piedāvājums ir ļoti spēcīgs kultūru daudzveidības jomā. Finansējumam izvēlējās arī 5 tematiskos tīklus . Tiem būs nepārprotama nozīme izpratnes padziļināšanā par labumiem, ko gūst, labas prakses veicināšanai izmantojot jau pastāvošos standartus; tie pulcē galvenos attiecīgo jomu ekspertus (izglītojošais un kultūras saturs un valsts sektora informācija). Programma eContentplus visā Eiropā būtiski palielinājusi eContent ieinteresēto personu uzmanību — valsts pārvaldes iestādes, kultūras iestādes, tādas kā muzeji, institūti, bibliotēkas un akadēmija, universitātes un skolas, privātuzņēmumi, izdevēji, IKT pakalpojumu sniedzēji, asociācijas un organizāciju tīkli. Šī interese un līdzdalība līdz ar programmas ieviešanu arvien palielināsies; saziņa starp Komisiju un ieinteresētajām personām, finansēto projektu īstenotie pasākumi un tematisko tīklu izveidošana vienkopus pulcēs dažādas ieinteresētās personas. 3.2. 2006. gada uzaicinājumā iesniegt piedāvājumus gūtās pieredzes izmantošana 2006. gada uzaicinājums balstīts uz 2005. gadā gūtās pieredzes. Ņemot vērā pieejamo budžetu, mērķis ir saņemt pēc iespējas mazāk augstas kvalitātes piedāvājumu. Prasības attiecībā uz piedāvājumiem izstrādātas tā, lai sasniegtu minēto mērķi. Ir sniegta papildu informācija par to, kas vajadzīgs, lai izstrādātu augstas kvalitātes projektu — sadarbības ietvaros aptvert satura nodrošinātājus, nodrošināt satura kritiskās masas pieejamību, identificēt lietotāju vajadzības un nodrošināt projekta rezultātu plašu izmantojamību. Definēts arī darbību diapazons, kas izriet no pirmā novērtējuma. Izglītojošais saturs koncentrējas uz saturu, ko oficiālajā izglītības sistēmā izmanto nepastarpinātajā mācību procesā vai tālmācībā; kultūras un zinātniskais/akadēmiskais saturs koncentrējas uz savstarpēji savietojamu digitālo bibliotēku izveidi, sasaistot bibliotēku, muzeju un arhīvu dažāda veida saturu. 4. FINANšU PLāNS Pēc 17. maijā parakstītā iestāžu nolīguma par jauno finanšu shēmu Komisija iesniedza savu „pārskatīto paketi”, ar ko nepieciešamības gadījumā pieņem spēkā esošos un ierosinātos tiesību aktus, lai šis nolīgums varētu stāties spēkā. Ar šo paketi eContentplus 2005. līdz 2008. gadam paredzētā summa ir 149 miljoni EUR, kas precīzi atbilst lēmumā paredzētajai summai. 5. SECINāJUMI Reakcija uz 2005. gada uzaicinājumu iesniegt piedāvājumus gan skaitliskā, gan kvalitātes ziņā liecina, ka digitālajā saturā ieinteresētajām personām ir vērā ņemams neapmierināts pieprasījums. Programmas lēmumā par 2007. līdz 2008. gadu paredzētā summa ir vajadzīga, lai turpinātu īstenot 2005. gadā uzsākto rīcību un lai sasniegtu maksimālu programmas ietekmes stāvokli (jo īpaši digitālo bibliotēku jomā). Programmas lēmumā noteiktā finansējuma summa 93,4 miljonu EUR apmērā laika posmam no 2007. gada 1. janvāra līdz 2008. gada 31. decembrim atbilst spēkā esošajam finanšu plānam laika posmam, kas sākas 2007. gadā. Pielikums Kopsavilkums par novērtētajiem priekšlikumiem Mērķnozare/rīcība | Novērtētie piedāvājumi [1] | Ģeogrāfiskā informācija | 3.1.1. Sekmēt infrastruktūras ieviešanu — mērķprojekti | 29 | 3.2.2. Sekmēt ģeogrāfiskā satura bagātināšanu — tematiskais tīkls | 4 | Izglītojošas saturs | 4.2.1. Sekmēt izglītojošā satura bagātināšanu — satura bagātināšanas projekti | 56 | 4.2.2. Sekmēt izglītojošā satura bagātināšanu — tematiskie tīkli | 8 | Kultūras saturs un zinātniskais/akadēmiskais saturs | 5.1.1. Sekmēt infrastruktūras ieviešanu — mērķprojekti | 58 | 5.2.1. Sekmēt kultūras satura un zinātniskā/akadēmiskā satura bagātināšanu — satura bagātināšanas projekti | 61 | 5.2.2. Sekmēt kultūras satura un zinātniskā/ akadēmiskā satura bagātināšanu — tematiskie tīkli | 16 | Sadarbības veicināšana starp digitālajā saturā ieinteresētajām personām | 6.1.1. Valsts sektora informācija — tematiskais tīkls | 3 | KOPĀ | 235 | [1] 3 piedāvājumi neatbilda nosacījumiem un tādēļ novērtējuma procesā netika iekļauti.